Я не баюся, што з-за гэтай песні буду выкрэслены з эфіру. Бо сапраўды веру, што сітуацыя зменіцца, і той эфір будзе выглядаць зусім па-іншаму- прызнаецца выканаўца. Ён кажа, што прысутнасць кліпа ў эфіры дзяржаўнага тэлебачання прынесла яму карысць, але ў дадзенай сітуацыі ён вырашыў гэтым ахвяраць. Так, за гэты час сталі болей пазнаваць у твар, часцей пісаць, асабліва з правінцыі, калі мяне знаходзілі праз інтэрнэт пасля таго, як пабачылі па тэлебачанню. Але я не адчуваю, што загнаны ў нейкія ўмовы, як некаторыя прыдворныя музыкі, таму вольны выказваць сваю пазіцыю. 